**Ձվային տարտ** (չինարեն՝ 蛋撻), չինական խոհանոցում կրեմային տարտի տեսակ, որն առաջացել է անգլիական կրեմային տարտից և պորտուգալական պաշտել դե նատայից։ Կերակրատեսակը բաղկացած է խմորի արտաքին շերտից, որը լցոնված է ձվային կրեմով։ Ձվային տարտերը հաճախ մատուցվում են դիմ սամ ռեստորաններում, չինական հացաբուլկեղենի խանութներում և չա չան տեն սրճարաններում (հոնկոնգյան ոճով սրճարաններ)։

Պատմություն
-----------

Ձվային տարտը սկսել է վաճառվել 20-րդ դարի սկզբին Գուանչժոուում (Կանտոն) և Գուանդուն նահանգում՝ ոգեշնչվելով եվրոպական կրեմային տարտերից։ Գուանչժոուի կարգավիճակը՝ որպես եվրոպացի առևտրականներին հասանելի միակ նավահանգիստ, հանգեցրել է կանտոնական խոհանոցի ընդլայնմանը՝ ունենալով արտաքին շատ ազդեցություններ։ Երբ Գուանչժոուի տնտեսությունը զարգացել է առևտրի և եվրոպական տերությունների հետ շփման արդյունքում, քաղաքի արևմտյան ոճի խանութների հրուշակագործներին ստիպել են նոր ու տպավորիչ ուտեստներ մտածել, որպեսզի գրավեն հաճախորդներին։ Այսպիսով ձվային տարտերի տեսակները՝ ոգեշնչված Եվրոպայից և պատրաստված խոզի ճարպով շերտավոր խմորով և շոգեխաշված ձվի պուդինգի նման միջուկով (燉蛋), այն ժամանակ պատրաստվել են խանութներում և դարձել «Շաբաթվա առանձնահատուկ» ուտեստ։

Մեր օրերում Չինաստանում կա ձվային տարտի 2 հիմնական տեսակ։ Մի տեսակը, որը ստեղծվել է մոտ 1927 թվականին Գուանչժոուի Ժեն Գուան ռեստորանում (真光酒樓), նման է Գուանչժոուի և Հոնկոնգի այսօրվա հայտնի ձվային տարտերին։ Մյուս տեսակը ստեղծվել է Մակաոյում և պաշտել դե նատայի մակաոյական տարբերակն է, քանի որ Մակաոն այն ժամանակ եղել է Պորտուգալիայի գաղութ։

Տեսակներ
--------

### Հոնկոնգյան

Հոնկոնգյան ոճով ձվային տարտ
Ձվային տարտերը ներմուծվել են Հոնկոնգ Գուանչժոուի միջոցով 1940-ականներին, բայց ի սկզբանե դրանք եղել են միայն արևմտյան ոճի բարձրակարգ ռեստորաններում։ 1960-ականներին չա չա տենը սկսեց մատուցել ձվային տարտեր՝ խմորեղենը հանրածանոթ դարձնելով Հոնկոնգի բնակչության բանվոր դասակարգին։

Հոնկոնգյան ձվային տարտերը հիմնականում ավելի փոքր են և մատուցվում են 2-3 հատով, ի տարբերություն Գուանչժոուի սկզբնական ձվային տարտերի, որոնք ավելի մեծ էին և կարող էին մատուցվել մեկ հատով։ Կրեմի միջուկը կարող է լինել շոկոլադի, կանաչ թեյի կամ թռչնի ուտելի բնի համով, իսկ արտաքին շերտը կարող է պատրաստվել խմորով։

2014 թվականի հունիսին ձվային տարտի պատրաստման տեխնիկան պաշտոնապես ներառվել է Հոնկոնգի ոչ նյութական մշակութային ժառանգության ցուցակում։

### Մակաոյական

Մակաոյական ոճով պաշտել դե նատա
1989 թվականին բրիտանացի դեղագործ Էնդրյու Ստաուն և նրա կինը՝ Մարգարիտ Ուոնգը, Կոլոանում բացել են Լորդ Ստաուի հացաբուլկեղենի խանութը, որտեղ վաճառել են պորտուգալական տարտեր, որոնք պաշտել դե նատայի կրկնօրինակն էին։ Այս տեսակը պորտուգալական տարտն է (չինարեն՝ 葡撻)։ 1999 թվականին Ուոնգը բաղադրատոմսը վաճառել է KFC-ին, որն էլ հետո մակաոյական ոճի պաշտել դե նատան ներմուծել է Ասիայի մյուս հատվածներ, ներառյալ Սինգապուրը և Թայվանը։

Ի տարբերություն հոնկոնգյան ոճով ձվային տարտերի, մակաոյական ոճով ձվային տարտերն ունեն կարամելացված դարչնագույն վերին շերտ։

Տես նաև
-------

* Թխվածք

Ծանոթագրություններ
------------------

1. ↑
2. ↑  «The origin of egg tarts | Compadre Cooking School»։ *Compadre Cooking School Traditional Portuguese Cuisine Gastronomy Lessons* (en-US)։ 2020 թ․ հուլիսի 7։ Վերցված է 2024 թ․ հունվարի 25
3. ↑  «除了奶茶，還有蛋撻 - 香港文匯報»։ *Wen Wei Po* (չինարեն)։ Վերցված է 2019 թ․ հունիսի 24
4. 1 2  «Hong Kong egg tarts are not vegetarian – and here's why»։ *South China Morning Post* (անգլերեն)։ 2018 թ․ դեկտեմբերի 13։ Վերցված է 2019 թ․ նոյեմբերի 10
5. 1 2 3  «澳門蛋撻的背後：夫妻離婚，肯德基爺爺竟成最大贏家！» (zh-tw)։ Վերցված է 2019 թ․ հունիսի 25
6. ↑  Gao Sally։ «Everything You Need To Know About The Hong Kong Egg Tart»։ *Culture Trip*։ Վերցված է 2019 թ․ նոյեմբերի 10
7. ↑  Fulton Michaela։ «Hong Kong's Top 10 Baked Goods And Pastries»։ *Culture Trip*։ Վերցված է 2019 թ․ նոյեմբերի 10
8. ↑  «非物質文化遺產普查 菠蘿包蛋撻上榜»։ *orientaldaily.on.cc*։ Վերցված է 2019 թ․ հունիսի 24
9. ↑  «How a British pharmacist-turned-baker sold Macau's most edible icon: version of the Portuguese egg tart»։ *South China Morning Post* (անգլերեն)։ 2016 թ․ ապրիլի 13։ Վերցված է 2019 թ․ նոյեմբերի 11
10. 1 2  «The borrowed origin of Macau's Portuguese egg tarts»։ *Taipei Times*։ Վերցված է 2019 թ․ նոյեմբերի 10
11. ↑  Jamshed Zahra (2019 թ․ հոկտեմբերի 22)։ «'Like the tart, I never change': The secret behind Macao's most famous dessert is to copy»։ *CNN Travel* (անգլերեն)։ Վերցված է 2019 թ․ նոյեմբերի 11
12. ↑  Loh Larry։ «KFC brings Macau-style egg tarts to Singapore | CNN Travel» (անգլերեն)։ Վերցված է 2019 թ․ նոյեմբերի 11

|  |  |
| --- | --- |
|  | Ձվային տարտ Վիքիպահեստում |